## Zakon o izmjenama i dopunama Zakona o zaštiti izuma, tehničkih unapređenja i znakova razlikovanja, koji se u Republici Hrvatskoj primjenjuje kao republički zakon

### NN 19/1992 (2.4.1992.), Zakon o izmjenama i dopunama Zakona o zaštiti izuma, tehničkih unapređenja i znakova razlikovanja, koji se u Republici Hrvatskoj primjenjuje kao republički zakon

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske. donosim

## UKAZ

### o proglašenju Zakona o izmjenama i dopunama Zakona o zaštiti izuma, tehničkih unapređenja i znakova razlikovanja, koji se u Republici Hrvatskoj primjenjuje kao republički zakon

Proglašavam Zakon o izmjenama i dopunama Zakona o zaštiti izuma, tehničkih
unapredenja i znakova razlikovanja, koji se u Republici Hrvatskoj primjenjuje
kao republički zakon, kojeg je Sabor Republike Hrvatske donio na sjednicama
Vijeća udruženog rada 26. ožujka 1992. Vijeća općina 26. ožujka 1992. i
Društveno-političkog vijeća 26. ožujka 1992.

Broj : PA4- 10/ 1-92.

Zagreb, 31. ožujka 1992.

Predsjednik Republike Hrvatske

**dr. Franjo Tudman, v. r.**

---

## ZAKON

### o izmjenama i dopunama Zakona o zaštiti izuma, tehničkih unapređenja i znakova razlikovanja, koji se u Republici Hrvatskoj primjenjuje kao republički zakon

Članak 1.

U Zakonu o zaštiti izuma, tehničkih unapredenja i znakova razlikovanja
("Službeni list", br. 34/81, 3/90. i 20/90. i "Narodne novine",
br. 53/91. - u daljnjem tekstu: Zakon) naziv zakona mijenja se i glasi:
"Zakon o industrijskom vlasništvu". U tekstu zakona, u odgovarajučem
padežu i broju riječi: "Socijalistička Federativna Republika Jugoslavija"
zamjenjuju se riječima: "Republika Hrvatska", riječ: "jugoslavenski"
riječju: "hrvatski", riječi: "Savezno izvršno vijeće"
riječima: "Vlada Republike Hrvatske", riječi: "Savezni organ
uprave nadležan za poslove narodne obrane" riječima: "Ministarstvo
obrane", riječi: "organizacija udruženog rada odnosno poduzeće"
riječima: "poduzeća i druge pravne osobe" i riječi: "samoupravni
sporazum ili drugi opći akt" riječima: "opći akt".

Članak 2.

U članku 14. stavku 1. Zakona riječi: "saveznoj organizaciji nadležnoj
za poslove patenata i znakova razlikovanja" zamjenjuju se riječima:
"Republičkom zavodu za industrijsko vlasništvo".

Članak 3.

U članku 15. Zakona stavak 2. mijenja se i glasi: "Postojanje uzajamnosti
pretpostavlja se dok se ne dokaže suprotno."

Članak 4.

Članak 19. Zakona mijenja se i glasi: "U Zavodu se osniva Stručni
savjet kao savjetodavno tijelo. Pr'edsjednika i članove Savjeta imenuje
Vlada Republike Hrvatske na prijedlog ministra znanosti, tehnologije i
informatike. Savjet donosi postovnik o svom radu. Savjet daje svoje prethodno
mišljenje o programu rada i o općim aktima koje treba donijeti direktor
Zavoda, te razmatra izvješća o primjeni zakona i radu Zavoda. Ako direktor
ne prihvati mišljenje Savjeta iz prethodnog stavka, dužan je o tome izvijestiti
Vladu Republike Hrvatske koja donosi odluku. Savjet se osobito stara o
medunarodnoj suradnji Republike Hrvatske i Zavoda na području prava industrijskog
vlasništva. Predsjednik Savjeta i direktor predstavljaju Republiku Hrvatsku
i Zavod u međunarodnim organizacijama i tijelima na području prava industrijskog
vlasništva. Stručne i tehničke poslove za Savjet obavlja Zavod "

Članak 5.

U članku 40. Zakona riječi "Nakon pribavljenog mišljenja nadležne
privredne komore u republici odnosno autonomnoj pokrajini Privredna komora
Jugoslavije" zamjenjuju se riječima.Hrvatska gospodarska komora".

Članak 6.

Članak 77a., 77b. i stavak 2. članka 93. Zakona brišu se.

Članak 7.

U članku 95. Zakona stavak 1. mijenja se i glasi: .Podnositelj prijave
patenta i svaka druga osoba mogu, nakon objave prijave patenta, podnijeti
zahtjev da se potpuno ispitaju uvjeti za priznanje patenta."

Članak 8.

U članku 117. Zakona dodaju se stavci 4., 5. i 6. koji glase: "Nosilac
patenta kojim se štiti izum lijeka za ljude ili životinje ili izum koji
se odnosi na primjenu tvari u liječenju ljudi i životinja. za koji je prijava
podnesena do 31. prosinca 1992. godine ili je za takvu prijavu zahtijevano
prvenstvo do 31. prosinca 1992. godine, može u postupku zbog povrede toga
patenta tužbom zahtijevati samo naknadu, i to za vrijeme poslije 1. sijećnja
1993. godine. Na zahtjev tužitelja sud će osuditi tuženika da tužitelju
i ubuduče plaća naknadu za korištenje izuma iz stavka 4. ovoga članka.
Prigodom određivanja naknade koju je tuženik dužan plaćati ubuduće, sud
nije vezan zahtjevom tužitelja glede načina i rokova za obraćun i plaćanje
naknade. Naknada iz stavka 4. i 5. ovoga članka jednaka je prosjećnoj licencnoj
naknadi u toj djelatnosti."

Članak 9.

U članu 172a: Zakona stavci 2. i 3. mijenjaju se i glase: "U registar
iz stavka 1. ovoga članka mogu se upisati: 1) odvjetnici upisani u imenik
Odvjetničke komore Hrvatske s posebnim stručnim ispitom položenim pri Zavodu;
2) druge fizičke osobe, državljani Republike Hrvatsk,. koje imaju završen
pravni fakultet ili fakultet iz različitih znanstvenih područja koja pripadaju
prirodnim, tehničkim i biotehničkim znanstvenim oblastima i poseban stručni
ispit položen pri Zavodu; 3) pravne osobe sa sjedištem u Republici Hrvatskoj,
koje zapošljavaju najmanje jednu osobu iz točke 2. ovoga stavka. Pobliže
propise o polaganju posebnog stručnog ispita i o upisu u registar iz ovoga
članka donijet će Vlada Republike Hrvatske."

PRIJEI.AZNE I ZAVRŠNE ODREDBE

Članak 10.

Sva prava industrijskog vlasništva koja su priznata odlukama Saveznog
zavoda za patente do 8. listopada 1991. godine važe i dalje, na teritoriju
Republike Hrvatske, sve do isteka vremena njihovog važenja. Na zahtjev
nositelja prava iz stavka 1. ovoga članka, Republički zavod za industrijsko
vlasništvo upisat će to pravo u odgovarajuči registar. Upisom u registar
iz stavka 2. ovoga članka, pravo koje je priznao Savezni zavod za patente
smatrat će se pravom priznatim od strane Republičkog Zavoda za industrijsko
vlasništvo. Glede trajanja. sadržaja i opsega prava navedenih u stavku
1. ovoga članka koja nisu u skladu s odredbom stavka 2. ovoga članka. upisana
u odgovarajući registar u Republici Hrvatskoj, primjenjivat će se propisi
Republike Hrvatske, kojima se uređuje industrijsko vlasništvo, ako su povoljniji
za nositelja prava.

Članak 11.

Za sve sporove o valjanosti prava industrijskog vlasništva koja je priznao
Republički zavod za industrijsko vlasništvo ili koja važe na teritoriju
Republike Hrvatske temeIjem odredbi ovoga zakona. isključivo su nadležni
sudovi Republike Hrvatske.

Članak 12.

Stranim fizičkim i pravnim osobama priznaju se na teritoriju Republike
Hrvatske sva prava koja proizlaze iz međunarodnih konvencija i sporazuma
s područja prava industrijskog vlasništva što ih je ratificirala SFR Jugoslavija
do 8. listopada 1991. godine. Fizičkoj i pravnoj osobi s prebivalištem
ili uobičajenim boravištem, odnosno sjedištem u Republici Hrvatskoj, koja
je nakon 8. listopada 1991. godine, pa do dana stupanja na snagu odluke
Vlade Republike Hrvatske iz članka 13. ovoga zakona, prvu prijavu za stjecanje
patenta, žiga ili modela i uzorka podnijela u nekoj od zemalja članica
Međunarodne unije za zaštitu industrijskog vlasništva, priznat će se u
Republici Hrvatskoj pravo prvenstva od dana podnošenja te prijave, ako
to zahtijeva, i to za patent u roku od dvanaest mjeseci, a za žig i za
model i uzorak u roku od šest mjeseci od dana podnošenja te prijave. Podnositelj
prijave za stjecanje patenta, žiga ili modela i uzorka koji je do 8. listopada
1991. godine podnio prvu prijavu Saveznom zavodu za patente ili je Saveznom
zavodu za patente podnio prijavu s pozivom na pravo prvenstva prve prijave
podnesene u nekoj od zemalja Međunarodne unije za zaštitu industrijskog
vlasništva, a povodom koje Savezni zavod za patente do 8. listopada 1991.
godine nije donio odluku o njenom usvajanju ili odbijanju, moža Republičkom
zavodu za industrijsko vlasništvo podnijeti istu prijavu u roku od 6 mjeseci
računajuči od dana stupanja na snagu ovoga zakona, ako mu je pravo prvenstva
isteklo prije dana stupanja na snagu ovoga zakona.

Članak 13.

Odredbe članka 14. Zakona ne primjenjuju se do stupanja na snagu odluke
Vlade Republike Hrvatske o početku primjene tih odredbi.

Članak 14.

Poseban ispit iz članka 172a. stavka 2. točke 1. Zakona, položen do
8. listopada 1991. godine pred Savezniin zavodom za patente, priznaje se
kao ispit položen pred Republičkim zavodom za industrijsko vlasništvo.
Osobe iz točke 1 i 2 stavka 2. članka 172a., koje su do stupanja na snagu
ovoga zakona, četiri godine uzastopce radile na poslovima zaštite industrijskog
vlasništva u poduzećima i drugim pravnim osobama, koje nisu položile poseban
stručni ispit iz stavka 1 ovoga članka, mogu se u roku od šest mjeseci
po stupanju na snagu propisa iz stavka 3. članka 172a. Zakona upisati u
registar iz stavka 1. toga članka. pod uvjetom da naknadno pred Zavodom
polože poseban stručni ispit. Ako u roku od dvije godine od stupanja na
snagu propisa iz stavka 3. članka 172a. Zakona, navedene osobe ne polože
pred Zavodom poseban stručni ispit, brisat će se iz registra.

Članak 15.

Ovaj zakon stupa na snagu danom objave u.Narodnim novinama".

Klasa: 630-01/92-01/01

Zagreb, 26. ožujka 1992.

SABOR REPUBLIKE HRVATSKE

Predsjednik Sabora

**dr. Žarko Domljan, v r.**

Predsjednik Vijeća udruženog rada

**mr. Ivan Matija, v. r.**

PredsjednikVijeća općina

**Luka Bebić, dipl. ing., v. r.**

Predsjednik Društveno-političkog vijeća

**Vice Vukojević, dipl. iur., v. r.**

Zakon, NN 19/1992-427